# Lissitxansk

Lissitxansk (en ucraïnès: Лисичанськ, en rus: Лисичанск) és una vila industrial de l'est d'Ucraïna, i el centre administratiu del raion de Lissitxansk. La seva població era de 104.314 habitants el 2013.

## Geografia

Lissitxansk està situada a la riba dreta del Síverski Donets, a 8 km al sud-oest de Severodonetsk i a 74 km al nord-oest de Luhansk.

## Història

Lissitxansk va ser fundada el 1795 a l'indret on hi havia la primera explotació carbonera del Donbàs, oberta el 1786. Accedeix a la situació de districte urbà el 1925, i al de ciutat el 1938. Es va convertir en un centre important de la indústria química d'Ucraïna. La ciutat, que és de parla russa com tota la regió, va prometre lleialtat a la República Popular de Luhansk a la primavera del 2014; és escenari d'enfrontaments armats, especialment els dies 22 i 23 de juliol de 2014 entre l'exèrcit ucraïnès i les forces prorusses de la república separatista. El 24 de juliol de 2014 la ciutat fou encerclada per l'exèrcit ucraïnès i el 25 de juliol totalment alliberada.

## Població

Censos (*) o estimacions de població:
Evolució demogràfica :
| 1923 | 1926 | 1939 | 1959 | 1970 | 1979 | 1989 | 2001 | 2010 | 2011 | 2012 | 2013 |
| 4122 | 6624 | 26181 | 37878 | 117752 | 119487 | 126503 | 115229 | 106557 | 105689 | 105119 | 104314 |

## Economia

L'economia de Lissitxansk està dominada per la indústria pesant: la mineria del carbó, productes químics i petroquímics, indústries del vidre i el cautxú. Les principals empreses són:
* OAO Lissitxanskugol (en rus: ОАО Лисичанскуголь) : explota mines de carbó. els seus sis pous produïen 319.000 tones de carbó el 2001 i tenia 5.280 empleats el 2006.
* OAO Lissitxanskaia Soda (en rus: ОАО Лисичанская сода) : funda el 1892 per la societat belga Solvay; produeix hidròxid de sodi i hidrogencarbonat de sodi. Tenia 2.450 treballadors el 2006.
* ZAO Proletari Lissitxanski Steklozavod (en rus: ЗАО Пролетарий лисичанский стеклозавод) : cristalleria fundada el 1913, 2.830 treballadors (2006).
* OAO Lissitxanski zavod RTI (en rus: ОАО Лисичанский завод резиновых технических изделий, РТИ) : fundada el 1965, productes de cautxú, 1.750 treballadors (2006).
* OAO Linos (en rus: ОАО Линос ou ОАО Лисичанскнефтеоргсинтез) : Refineria de petroli i complex petroquímic en servei des del 1976. El 1991, va arribar a refinar la xifra rècord de 23.7 milions de tones de petroli. Produeix polipropilè des del 1994 i és part de TNK-BP, una companyia petroliera russa fundada el 2003 i registrada a les Illes Verges Britàniques.

## Notes i referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 16 desembre 2022].
* ↑ (rus) ITAR-TASS, article del 23 de juliol de 2014
* ↑ «Terrorist blocked by ATO forces in Lysychansk» (en anglès), 24-07-2014. [Consulta: 24 juliol 2014].
* ↑ «Censos i estimacions de població des del 1897». — (ucraïnès) «Oficina d'estadístiques d'Ucraïna : població a 1 de gener del 2010, 2011 et 2012». Arxivat de l'original el 2012-05-10. [Consulta: 26 juliol 2014]. — «Oficina d'estadístiques d'Ucraïna : població a 1 de gener del 2011, 2012 i 2013». Arxivat de l'original el 2013-10-12. [Consulta: 26 juliol 2014].
* ↑ «Lloc web de l'empresa». Arxivat de l'original el 2006-06-12. [Consulta: 18 març 2021].
* ↑ «Lloc web de l'empresa». Arxivat de l'original el 2012-06-30. [Consulta: 26 juliol 2014].
* ↑ «Web de l'empresa». Arxivat de l'original el 2008-03-02. [Consulta: 26 juliol 2014].
* ↑ Web de l'empresa

## Enllaços externs

* (ucraïnès) Informacions oficials
* (rus) Mapes topogràfics
* (rus) Mapa de carreteres Arxivat 2011-09-28 a Wayback Machine.